Schauinslandbahn

La Schauinslandbahn (telfero al Schauinsland) estas la plej longa telfero de Germanio. Ĝi estis la plej unua telfero por transporto de personoj tutmonde. Ĝi kondukas de la valstacio en Horben ĉe Freiburg sur la monton Schauinsland. La montostacio situas ne sur la montopinto mem, sed kelkajn cent metrojn sudokcidente kaj kelkajn dek metrojn malsupre. Ĝi ekfunkciis en 1930 kaj en 1987/88 oni renovigis ĝin. Priskribo La valstacio de la Schauinslandbahn situas en la Bohrertal (Bohrer valo) en la municipo Horben sur alteco de 473 m. La montostacio sur alteco de 1219 m estas laŭgrunde 3480 m kaj tra-aere 3565 m for de ĝi. Ofte oni simple mencias 3600 m, la longecon de la ŝnuregoj. Referencoj Vidu ankaŭ Listo de telferoj Eksteraj ligiloj Interretejo de la Schauinsland-telfero germane Priskribo kaj fotodokumentado ĉe Remontées Mécaniques france